# Elektrinė grandinė

### Straipsnis iš Vikipedijos, laisvosios enciklopedijos.

Elektrine grandine laikoma tokių tarpusavyje sujungtų elementų visuma, kuriose vykstantys procesai apibūdinami srovės ir įtampos priklausomybėmis.

Elektrinės grandinės elementai skirstomi į aktyvinius ir pasyvinius. Pirmieji yra elektros energijos šaltiniai, o antrieji vartoja arba kaupia energiją.

## [taisyti] Grandinės elementai

- Varžos elementas. Varžos elementu grandinių teorijoje vadinamas idealizuotas elementas, kurio įtampos ir srovės ryšys išreiškiamas Omo dėsniu.

- Induktyvumo elementas. Induktyvumo elementu grandinių teorijoje vadinamas idealizuotas elementas, apibūdinamas šitokia srovės ir įtampos priklausomybe:

  .

- Talpumo elementas. Talpumo elementu grandinių teorijoje vadinamas idealizuotas elementas, apibūdinamas šitokia srovės ir įtampos priklausomybe:

  .

- Įtampos šaltinis. Idealiu įtampos šaltinių grandinių teorijoje vadinamas toks aktyvinis grandinės elementas, kurio momentinės įtampos u kitimo dėsnis visiškai nepriklauso nuo tekančios srovės.

- Srovės šaltinis. Idealiu srovės šaltinių grandinių teorijoje vadinamas toks aktyvinis grandinės elementas, kurio momentinės srovės i kitimo dėsnis visiškai nepriklauso nuo įtampos.

## [taisyti] Grandinių klasifikacija

- Elektrinė grandinė, nagrinėjama dviejų polių atžvilgiu, vadinama dvipoliu.

- Elektrinė grandinė, nagrinėjama keturių polių atžvilgiu, vadinama keturpoliu.

- Grandinės, kuriose varžos, talpumo ir induktyvumo savybėmis pasižymi tik atskiri varžos, talpumo ir induktyvumo elementai, vadinamos sutelktųjų parametrų grandinėmis.

- Grandinės, kuriose kiekviena dalis turi talpumą, induktyvumą bei varžą. Jos vadunamos paskyrstytųjų parametrų grandinėmis.

- Grandinės sudarytos iš tiesinų elementų, vadinamos tiesinėmis.

- Grandinės, kuriose yra bent vienas netiesinis elementas, vadinamos netiesinėmis.

- Grandinės, kuriose yra bent vienas parametrinis elementas, vadinamos parametrinėmis.

- Vien iš reaktyvinių elementų sudarytos grandinės vadinamos reaktyvinėmis

- Grandinės, kuriose yra bent vienas varžos elementas, vadinamos grandinėmis su nuostoliais.

  Elementai, kurių parametrai ar savybės nepriklauso nei nuo tekančios srovės, nei nuo veikiančios įtampos, vadinami tiesiniais. Ir priešingai: elementai, kurių parametrai priklauso nuo tekančios srovės ar veikiančios įtampos, vadinami netiesiniais. Yra tiesinių elementų, kurių parametrus galima keisti pagal pageidaujamą dėsnį, nepriklausomą nuo srovės ar įtampos. Jie vadinami parametriniais elementais.

## [taisyti] Pagrindiniai grandinių dėsniai

- Omo dėsnis išreiškia srovės ir įtampos priklausomybę varžos elementearba dvipolyje, sudarytame iš varžos elementų:

  .

- Pirmasis Kirchhofo dėsnis teigia, kad bet kuriame grandinės mazge srovių algebrinė suma lygi nuliui:

  .

- Antrasis Kirchhofo dėsnis teigia, kad bet kuriame elektrinės grandinės kontūre įtampų algebrinė suma lygi nului:

  .

## [taisyti] Grandinės poveikiai ir charakteristikos

Elektrinėje grandinėje veikiančios šaltinių įtampos ar srovės vadinamos poveikiais, o poveikių sukeltos srovės grandinės šakose ar įtampos tarp mazgų vadinamos reakcijomis.

Elektrinių grandinių poveikiaiai gali būti skirstomi šitaip:

- Nuolatinis poveikis. Grandinėje veikia nuolatinės srovės ar įtampos šaltiniai. Nagrinėjamoji reakcija – nuolatinės šakų srovės ar įtampos tarp mazgų.

- Harmoninis poveikis. Grandinėje veikia harmoninės (sinusinės ar kosinusinės) srovės ar įtampos šaltiniai. Nagrinėjamoji reakcija yra harmoninės šakų srovės ar štampos tarp mazgų.

- Periodinis ne harmoninis poveikis. Grandinėje veikia periodinės ne harmoninės srovės ar įtampos šaltiniai. Nagrinėjamoji reakcija yra periodinės šakų srovės ar įtampos tarp mazgų.

- Neperiodinis poveikis. Grandinėje veikia neperiodinės srovės ar įtampos šaltiniai. Neperiodiniai poveikiai apima labai plačią poveikių klasę.

- Atsitiktinis poveikis. Grandinėje veikia tokie srovės ar įtampos šaltiniai, kurių srovė ar įtampa neišreiškiama determinuotomis funkcijomis, o yra atsistiktinio pobūdžio.

Rodomas puslapis "http://lt.wikipedia.org../../../e/l/e/Elektrin%C4%97_grandin%C4%97.html"

Kategorijos: Elektronika | Elektros grandinės

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Català
- Česky
- Dansk
- Deutsch
- English
- Esperanto
- Español
- Suomi
- Français
- עברית
- Hrvatski
- Italiano
- 日本語
- 한국어
- Nederlands
- Polski
- Português
- Русский
- Slovenčina
- Slovenščina
- Svenska
- தமிழ்
- Tiếng Việt
- 中文